Røbekk kirke

Røbekk kirke (egentlig Bolsøy kirke) ligger på Røbekk i Molde. Kirken er en langkirke i nygotisk sveitserstil tegnet av Gabriel Smith og ble innviet i 1898. Det er plass til 350 mennesker i kirken. Den er en del av Den norske kirke og hører til Molde domprosti i Møre bispedømme. Røbekk kirke ble bygd som erstatning for den gamle Bolsøy kirke, som ble innviet i 1726 og lå på Bolsøya. Denne ble revet i 1906. Til Røbekk kirke hører en prestegård og en kirkegård, vanligvis omtalt som Røbekk kirkegård. Det planlegges etablert ny gravlund på Røbekk i 2019–2021 nordøst for den gamle kirkegården. Referanser Litteratur Leif Bjørn Vestad (1998). Røbekk kirke 1898−1998. Molde: Bolsøy sokneråd. ISBN 82-90393-98-9. Alf Henry Rasmussen (1993). «Bolsøy kyrkje (Røbekk)». Våre kirker. Norsk kirkeleksikon. Kirkenær: Vanebo forlag. s. 312. ISBN 82-7527-022-7. Eksterne lenker (no) «Røbekk kirke». Kirkesøk. Den norske kirke. (no) «Røbekk kirke». Kulturminnesøk. Riksantikvaren – Direktoratet for kulturminneforvaltning. Molde kirkelige fellesråd: Gravfelt på Røbekk kirkegård